**NIKDAR VEČ**

Prišla vigred je v deželo,

s cvetjem okrašena vsa,

trudno zemljo prebudila,

je iz spanja zimskega.

Skozi okno po planjavi,

gleda rosno ji oko,

na vozičku in brez moči,

moje revno je telo.

Kje so tisti zlati časi,

ko sem hodil še okrog,

med pastirji tam na paši,

bil sem srečen, zdravih nog.

Ptički drobni in veseli,

iščejo si vsak svoj par,

jaz pa nimam več te sreče,

imel ne bom je več nikdar.